cyanic-selkie/wikianc huggingface dataset:
אקווה (להקה)
פירוקה הזמני של הלהקה
בשנים שלאחר הפירוק, פנה כל אחד מחברי הלהקה לקריירה מוזיקלית עצמאית. דיף עבד על אלבום והוציא סינגל בשם "Way To Go" ב-2007. ניסטרום הוציאה אלבום יחיד בשם "Play with Me" ב-2003, שאכזב במכירות בנורווגיה; עם זאת, הסינגל הראשון מתוכו, "It's Your Duty", שהתאפיין בניגוד לעבר בסגנון R&B ורוק, זכה להצלחה מתונה במצעדים (מקום שלישי בדנמרק ותשיעי בנורווגיה). רסטד יצר חומרים עבור אמנים אחרים עד 2004, ולאחר מכן הקים את הפרויקט "Lazyboy", והוציא אלבום בשם "Lazyboy TV" בסגנון היפ-הופ, שזכה לביקורות חיוביות. קלאוס נורין עבד עם אמנים אחרים ולא הוציא אלבום משלו.
ב-2004 הוציאו חברי הלהקה אלבום קריוקי בשם "Aqua: The Hits VCD Karaoke" בתאילנד והודו. ב-2005 כינס במאי דני את חברי הלהקה לצילום סרט תעודה על שנותיהם בלהקה, בשם "Turn Back Time" (על שם שירם).
איחוד מחדש
ב-25 באוקטובר 2007 התאחדה הלהקה מחדש, ויצאה לסיבוב הופעות קצר בדנמרק במהלך 2008. ב-15 ביוני 2009 הוציאה הלהקה אלבום להיטים גדולים שני, "Greatest Hits", שכלל 16 שירים מהעבר ועוד שלושה חדשים: "My Mamma Said", "Live Fast, Die Young" ו-"Back to the 80s", שאף יצא כסינגל. הלהקה יצאה לסיבוב הופעות בסקנדינביה, וכן הופיעה מספר פעמים בגרמניה, צרפת ובריטניה.
ב-5 בינואר 2023 הופיעה הלהקה בישראל במסגרת פסטיבל "We are the 90's" שהתקיים באקספו תל אביב ואירח מספר אמנים בולטים משנות ה-90.
דהרהרא
דהַרַהַרָא (בנפאלית: धरहरा), המוכר גם בשם מגדל בהימסן, היה מגדל בן 9 קומות בגובה 61.88 מטרים ששכן במרכז סונדרה (Sundhara), קטמנדו, נפאל. הוא נבנה בשנת 1832 על ידי ראש ממשלת נפאל, בהימסן טאפה (Bhimsen Thapa) בהוראתה של המלכה ללית טריפורה סונדרי (Queen Lalit Tripura Sundari). המגדל נחשב למונומנט המשקף את האדריכלות שהתפתחה בעיר.
במגדל היה גרם מדרגות לולייני לכל גובהו בעל 213 מדרגות ובקומתו השמינית הייתה מרפסת היקפית, שסיפקה תצפית על עמק קטמנדו. על גג המגדל היה תורן ברונזה בגובה 5.2 מטרים. המגדל נפתח לציבור בשנת 2005.
ב-25 באפריל 2015 התמוטט המגדל עקב רעידת האדמה שהתרחשה באזור קטמנדו בעוצמה של 7.8 בסולם מגניטודה לפי מומנט. קריסתו הביאה למותם של כ-180 אנשים.
היסטוריה
המגדל הראשון שנבנה על ידי בהימסן טאפה בשנת 1824 היה בן 11 קומות. הוא נבנה לכבוד המלכה ללית טריפורה סונדרי, שהייתה אחייניתו של טאפה. בשנת 1832 הושלמה בנייתו של המגדל השני. בשנת 1834 התרחשה רעידת אדמה בה המגדלים נשארו עומדים על תילם אך הראשון ניזוק באופן קשה. רעידת האדמה של ה-15 בינואר 1934 הפילה אותו לחלוטין ורק המגדל השני נשאר במקומו. מגדל דהרהרא השני התמוטט 81 שנים לאחר מכן, ברעידת האדמה של ה-25 באפריל 2015.
שימוש
מגדל דהרהרא נבנה כמגדל שמירה למטרות צבאיות. במקרי חירום או בעלי חשיבות לאומית היו אמורות להישמע תרועת חצוצרות מקומתו העליונה. המסורת של תרועת החצוצרות התקיימה בפועל עד התמוטטות המגדל.
המגדל היה פתוח לציבור, בתשלום, משנת 2005 עד התמוטטותו בשנת 2015.
שורש 169
במילון קאנגשי יש 246 תווים (מתוך 49,030) שניתן למצוא תחת שורש זה.
בסינית מפושטת צורתו של 門 היא: 门.
דרבי השמש
דרבי השמש (באיטלקית: Derby del Sole) הידוע גם בשם הדרבי הדרומי (Derby del Sud), הוא שמו של משחק הדרבי בכדורגל בין הקבוצות האיטלקיות רומא ונאפולי.
הדרבי ידוע כאחד המשחקים הגדולים ביותר באזורי מרכז איטליה ודרום איטליה. הדרבי תפס תאוצה בעיקר בשל מפגשים בין הקבוצות בשנות ה-1970 וה-1980, ונהפך לקרב יצרי בין הקבוצות וארגוני האוהדים.
היסטוריה
שתי הקבוצות יצגו את דרום איטליה ומרכזה לראשונה בעונת 1927/1928 בליגה הלאומית האיטלקית, אך היו בשני בתים שונים ולכן לא נפגשו.
הדרבי הראשון בין שתי הקבוצות אירע במסגרת הגלגול הקודם של הקופה איטליה - גביע CONI לשנת 1928 בו נאפולי ניצחה 0–2.
גם בעונת 1928/1929 בליגה הלאומית האיטלקית הקבוצות לא נפגשו בשל חלוקת הליגה לשני בתים נפרדים.
כשנה לאחר מכן, כל הקבוצות אוחדו לבית אחד במסגרת הסרייה א'. בעונת 1929/1930 בסרייה א' שני המפגשים בין הקבוצות הסתיימו בתיקו.
כובשי השערים המצטיינים
רשימה של השחקנים אשר כבשו חמישה שערים או יותר בדרבי השמש לאורך השנים:
דינו דה קוסטה - רומא
אמאדאו אמאדי - רומא ונאפולי פרנצ'סקו טוטי - רומא אדינסון קבאני - נאפולי
קארקה - נאפולי ז'וזה אלטפיני - נאפולי אנטוניו ווייאק - נאפולי
דריס מרטנס - נאפולי מרקו דל וקיו - רומא צ'זארה אגוסטו פאזאנלי - רומא דייגו מראדונה - נאפולי מארק המשיק - נאפולי
נטליה בסטמיאנובה
נטליה פילימונובה בסטמיאנובה (רוסית: Наталья Филимоновна Бестемьянова; נולדה ב-6 בינואר 1960 במוסקבה) היא מחליקה על הקרח יהודייה סובייטית. היא אלופה אולימפית (קלגרי 1988) וארבע פעמים ברציפות אלופת עולם (1985–1988) בריקוד זוגות בהחלקה אמנותית על הקרח. חברת מועצת הקונגרס יהודי-רוסי
קריירה
נטליה בסטמיאנובה החלה אימוניה בהחלקה על הקרח כבר בגיל חמש. עד לשנת 1977 התחרתה בהחלקת נשים ואף זכתה בגביע ברית המועצות. לאחר מכך החלה להתאמן בהחלקה על קרח בסגנון ריקודים. יחד עם אנדריי בוקין זכתה במקום ראשון במשחקים האולימפיים ב-1988. ארבע פעמים זכתה באליפות עולם וחמש פעמים באליפות אירופה, שלוש פעמים באליפות ברית המועצות.
בשנים 2011–2012 הייתה בסטמיאנובה חברה בצוות השופטים בתוכנית הטלוויזיה "גביע מקצוענים" בערוץ הטלוויזיה הארצית של רוסיה הערוץ הראשון (רוסיה).
מרסוכוס
מרסוכוס (שם מדעי: Marasuchus; מילולית: "תנין מארה") הוא סוג של זוחל מהקבוצה דמויי דינוזאורים שהתקיים במשך תור הטריאס מלפני 235 עד 234 מיליון שנה מזמננו. המאובנים שלו התגלו בתצורות במחוז לה ריוחה, ארגנטינה. הסוג תואר למדע ב-1994 בידי החוקר פול סרנו ואנדרי מרקוקי (andrea marcucci).
המרסוכוס היה קרובו של הלגוסוכוס והיה ארכוזאור מפותח וכנראה דו-רגלי בעל עצמות קרסול כדוריות וגפיים ארוכות ודקות יחסית. בעבר סברו שהיה דינוזאור אמיתי אך כיום רואים בו סוג קדום יותר בעל מבנה לסתות פרימיטיבי והיה חסר את המרחשת ועצמות גפיים של דינוזאור אמיתי.
עם זאת מבנה גופו מרמז שהיה קרוב ביותר לדינוזאור אמיתי. הוא היה בעל גפיים ארוכות ושריריות, שאולי התאימו לקפיצה ולטיפוס אך לא להליכה זקופה כמו של דינוזאורים. הוא הגיע לאורך 1.3 מטר והיה כנראה אול חרקים זריז, מה שסייע לו להתגונן מטורפים.
Ungodly Hour
Ungodly Hour הוא אלבום האולפן השני של הההרכב האמריקאי קלואי x האלי. האלבום יצא לאור ב-12 ביוני 2020 על ידי חברות התקליטים פארקווד וקולומביה. מתוך האלבום שלושה סינגלים, מתוכם השירים "Catch Up", "Do It" ו-"Forgive Me".
במקור האלבום היה אמור לצאת ב-5 ביוני 2020, אך נדחה ל-12 ביוני, על מנת להראות תמיכה וכבוד בתנועת BLACK LIVE MATTER בארצות הברית.
דונלד טראמפ ג'וניור
דונלד ג'ון טראמפ ג'וניור (באנגלית: .Donald John Trump Jr; נולד ב-31 בדצמבר 1977) הוא איש עסקים אמריקאי, בנם הבכור של נשיא ארצות הברית ה-45 דונלד טראמפ, ואשתו לשעבר, הדוגמנית הצ'כית איוונה טראמפ. יחד עם אחותו איוונקה ואחיו הצעיר אריק, הוא סגן נשיא בכיר בתאגיד ניהול הנכסים ארגון טראמפ ("The Trump Organization").
ביוגרפיה
טראמפ נולד במנהטן, ניו יורק, לדונלד טראמפ ולאיוונה זלינצ'קובה, הנישואים הראשונים של טראמפ והשניים של איוונה, אתלטית ודוגמנית לשעבר ממוצא צ'כי, אמם גם של איוונקה ואחיו אריק. לדונלד ג'וניור עוד שני אחים למחצה – טיפאני, מנישואיו של אביו עם מרלה מייפלס, ובארון, מנישואיו הנוכחיים של אביו למלאניה טראמפ. דונלד ג'וניור היה ביחסים טובים עם סבו (מצד אמו), והוא דובר צ'כית שוטפת.
הליך הגירושין המתוקשר של הוריו השפיע על ילדותו. בנעוריו, נשאל לא מעט על ידי עיתונאים על הקשר של אביו עם מרלה מייפלס. כדי להגן עליו, אמו איוונה שלחה אותו לפנימיית "The Hill" בפנסילבניה. לאחר שסיים את לימודיו בפנימייה החל ללמוד בבית הספר וורטון של אוניברסיטת פנסילבניה, וסיים עם תואר בכלכלה.
קריירה
לאחר שסיים את לימודיו, התגורר דונלד ג'וניור במשך שנה באספן שבקולורדו. לאחר שנה בה בילה, ועבד כברמן, חזר לניו יורק והצטרף לארגון טראמפ. בארגון, דונלד ג'וניור שמשמש כסגן נשיא בכיר, מפקח על פרויקטים של בניה, הכוללים את בניין טראמפ, מגדל טראמפ בשיקגו, ומתחם המגורים טראמפ. הוא הופיע בפרקים רבים של תוכנית הריאליטי של אביו המתמחה כיועץ או כשופט מיוחד.
חיים אישיים
במשך השנים השתתף לצד אביו בתוכניתו "המתמחה" ברשת NBC. במהלך המירוץ לנשיאות של אביו הוא הציג אותו בנאומים שנשא במדינות שונות, ולעיתים נאם גם לבדו, במטרה לשכנע את דעת הקהל לטובתו של אביו בבחירות מול הילרי קלינטון.
ב-12 בנובמבר 2005 נישא לוונסה קיי היידון, דוגמנית, בת לאב יהודי ואם דנית. לזוג חמישה ילדים, ב-2018 התגרשו.
מאז 2018, טראמפ בזוגיות עם קימברלי גילפויל. גילפויל היא ידידה של משפחת טראמפ במשך שנים.
אליפות העולם בכדורסל נשים 1964
אליפות העולם בכדורסל נשים 1964 היא אליפות העולם בכדורסל נשים הרביעית שאורגנה על ידי פיב"א ונערכה בלימה, פרו בין ה-18 באפריל ל-5 במאי 1964.
לראשונה המשחקים נערכו במספר ערים. משחקי בית הגמר נערכו בלימה. ברית המועצות זכתה באליפות בפעם השנייה ברציפות. היא ניצחה בכל המשחקים עם יתרון דו-ספרתי.
שיטת המשחקים
תחילה התקיים השלב המוקדם בו נקבעו שש עולות לבית הגמר. נבחרת פרו העפילה ישירות לבית הגמר. בבית הגמר הקבוצות נפגשו בשיטת ליגה עם מפגש בודד בין הקבוצות. הקבוצות שלא עלו לבית הגמר, שיחקו לקביעת המקומות 8-13.
מגפנוזאורוס
מגפנוזאורוס (שם מדעי: Megapnosaurus; מילולית: "לטאה מתה גדולה") הוא סוג של דינוזאור ממשפחת הצלופיזיים, אשר התקיים במשך היורה תחתון שלפני 199 עד 188 מיליון שנה מזמננו. הסוג מכיל 2 מינים: Megapnosaurus kayentakatae? ו-Megapnosaurus rhodesiensis. הסוג נקרא במקור בשם Syntarsus, שניתן בהמשך לסוג חיפושיות. במשך שנים מאז התגלו המאובנים שלו בזימבבואה ובדרום אפריקה הוא נחשב לשייך לסוג הקרוב צלופיזיס. רק ב-2001 החליטו מספר חוקרים להחזיר אותו בשם הנוכחי.
מאפיינים
דינוזאור קדום זה הגיע לאורך 3 מטרים ומשקל של 32 ק"ג והיה בעל גפיים קצרות ורגליים ארוכות, כשייתכן שנע בדומה ללבלר מודרני בערבות הקדומות. מספר חוקרים אף טוענים שהיה מכוסה נוצות, אך הדבר לא הוכח. אם הדבר נכון זהו מראשוני המינים שכוסו נוצות בעולם.
הוא היה דו-רגלי מהיר שצד לטאות, חרקים ויצורים קטנים שאותם חטף ברגליו הקדמיות. הלסתות שלו אומנם מתאימות לאכילת בשר אך הוא לא היה מתמחה ואף היה אוכל כל.
מספר מאובנים מראים הבדלים בין מבוגרים, להם טבעות בולטות בחוליות, לבין צעירים. מספר חוקרים אף טוענים שהיה יצור לילי.
עמנואל סרירו
הרב עמנואל (ב"ר יהושע) סְרִירוֹ (ה'תס"ה 1704 - ה'תצ"ט 1738) היה רב, מקובל, איש הגות ומחבר ספרים, מחכמי העיר פאס.
ביוגרפיה
נולד בשנת ה'תס"ה בעיר פאס שבמרוקו, לאביו רבי יהושע, נצר למשפחת סרירו אשר היגרה לצפון אפריקה מקסטיליה, בזמן גירוש ספרד, וכדור שביעי לרבי שאול בעל התעודה . נקרא על שם רבינו עמנואל (ב"ר מנחם) סרירו.
מגיל צעיר כבר נחשב לעילוי, ובגיל ארבע עשרה וחצי כבר החל לחבר את ספרו על הגדה של פסח.
מלבד עיסוקו בתלמוד ובהלכה, הרב סרירו הרבה לעסוק בהגות יהודית, במוסר ובחכמת הקבלה.
הרב סרירו נודע בכתיבתו הנאה והמליצית, וחיבר קרוב למאתיים פיוטים, שירים וקינות, אותם ריכז בספרו "שפת אמת", כשאת חלקם חיבר "כלאחר יד" כלשונו. רבים מהם הועתקו על ידי חכמי דורו והדורות שלאחריו, ונקבעו בקובצי קינות ופיוטים ששמשו את חזני העיר.
בהקדמה לספרו 'שפת אמת' הוא כותב: הרב סרירו נפטר בדמי ימיו, ברעב שהיה בשנים ה'תצ"ח - ה'תצ"ט, והוא כבן 34 שנים בלבד.
מחנה עמנואל
מחנה עמנואל (מוכר גם בשם בסיס ג'וליס) הוא מחנה צבאי של צה"ל במחוז הדרום, בין המושב השיתופי משואות יצחק למחנה חסה, בסמוך לצומת נגבה וכביש 3. בסמוך למחנה נמצא אתר היסטורי בית הסביל.
המחנה משמש כבית הספר לפו"ש (פיקוד ושליטה) למ"פים מג"דים. הבסיס הוא בסיס האם של מדריכות הצ"יד (שליטה ובקרה) שם הן גם עוברות את ההכשרה. במחנה שוכנת מפקדת אגד טנ"א ארצי 650 של חיל הטכנולוגיה והאחזקה, הנמנית עם יחידות האחזקה הגדולות הנותנות מענה אחזקת בתחום הטכנולוגיה והאחזקה לכל היחידות בפיקוד המרכז. כמו כן, בבסיס שוכנות היחידות המובחרות מגלן ויהל"ם.
במחנה ממוקם גם בית ספר תיכון תעשייתי אורט "צור ברק" (נקרא עד שנת 2010 "אורט מחנה עמנואל").
המחנה נקרא על שמו של סרן, סמג"ד בחטיבת גולני שנפל בפעולה בסוף דצמבר 1948 נגד הצבא המצרי במהלך "מבצע חורב".
מפקד המחנה הנוכחי הוא אל"ם אלי יצחק.
מחנה צבאי בריטי
מחנה ג'וליס הוקם בידי הצבא הבריטי בתקופת מלחמת העולם השנייה. זה היה המחנה הבריטי הגדול ביותר באזור הדרום. בתחילת מרץ 1948 נסוג הצבא הבריטי מן המחנה והעבירו לידי הוועד הערבי העליון, שקנה אותו. לאחר מכן שימש המתחם כמחנה אימונים לערביי הסביבה. בליל ה-28 במאי 1948 כבש גדוד 51 של חטיבת גולני את המחנה.
בית הספר לשריון
ברוב שנות פעילותו של בית הספר לשריון במחנה זה, שירת רנ"ג יעקב עשהאל - או בכינויו "הסוס הלבן", כרס"ר הבסיס, והיה מסמליו הבולטים של המחנה.
יחידת חימוש מרחבית בפיקוד מרכז
היחידה החלה ב-1954 כסדנת חימוש חטיבתית של חטיבה 7 ומפקדה הראשון היה רס"ן הלל מונין. לאחר מבצע קדש ב-1965 הוקמה מפקדת גייסות השריון והיחידה הפכה לסדנא גייסית 650 וכללה שתי פלוגות - האחת לטיפול ברכב קרבי משוריין והשנייה לטיפול ברכבים. עם פרוץ מלחמת ששת הימים הקימה הסדנא את גדוד שירותי החימוש הראשון (גש"ח) 784, שתמך באוגדה 84 של חיל השריון. לאחר המלחמה כלל הגש"ח שלוש פלוגות קדמיות ופלוגת בסיסית. על הפלוגות הקדמיות נמנתה פלוגה ג' שנתנה שירותי אחזקה לטנקי המגח ופלוגה ד' ששירתה את כוחות השריון שהתאמנו בצאלים. הגש"ח היה כפוף לסדנא ונטל אחריות לשירות הכוחות במרחב סיני וביניהם אוגדה 252, שהוקמה ב-1968. במרץ אותה שנה חיילים ומפקדים מן הסדנא השתתפו ב"פעולת כראמה". הם תרמו רבות לתיקון ציוד לחימה במהלך הקרב וכן סייעו בחילוץ רכב קרבי משוריין ופצועים משדה הקרב. בספטמבר 1969 השתתפו חיילים מן הסדנא ב"מבצע רביב".
במלחמת יום הכיפורים עבר גש"ח 784 תחת פיקוד אוגדה 252 ועבור אוגדה 84 הוקם גש"ח נייד. שתי האוגדות השתתפו בלחימה בסיני.
בסיס טירונות ח"ן
בסיס הטירוניות הוקם בשנת 1989 והיה כפוף פיקודית לבה"ד 12, שישב בצריפין. הבט"ר הכשיר טירוניות בשלושה סוגי טירונות: טירונות כלל-צה"לית, טירונות קדם-צבאית וטירונות גיוס מיוחד.
מפקדת מגל
מפקדת מערך מגל שכנה מעת הקמתה, בשנת 1997 במחנה. בשנת 2005 הועברה לבה"ד 12 בצריפין.
כיום
הבסיס הוא בסיס האם של מדריכות הצי"ד (מערכת השליטה והבקרה של צה"ל) שם הן גם עוברות את ההכשרה. רוב המדריכות אף נשארות להדריך בבסיס את היחידות המתאמנות השונות. וחלק מועט מהמדריכות עוברות להדריך בבסיסי אימון אחרים.
בנוסף במחנה מתקיימים קורסי מ"פים וקורסי מג"דים כחלק ממסגרת בית הספר לפו"ש (פיקוד ושליטה).
החל משנת 2018 כל הכשרות הסמב"ציות, החל מיום הגיוס, מתקיימות במחנה עמנואל.
ב-2019 החליט משרד הביטחון על העברת בסיס הקבע של יהל"ם ממחנה סירקין למתחם חדש שייבנה במחנה ג'וליס בעלות של כ-400 מיליון שקל.
ביוב
ביוב המחנה עבר דרך מפריד מוצקים והוזרם החוצה אל הסביבה. על פי תוכנית משרד הביטחון חובר הבסיס למערכת הביוב האזורית בשנת 2013.
דניס ססו-נגוסו
דניס ססו-נגוסו (בצרפתית: Denis Sassou-Nguesso; נולד ב-23 בנובמבר 1943) הוא פוליטיקאי מהרפובליקה של קונגו המשמש כנשיא המדינה מאז שנת 1997. בעבר היה נשיא גם בשנים 1979–1992.
באוקטובר 2021, דניס סאסו נ'גאסו צוטט בשערוריית "מסמכי פנדורה". על פי קונסורציום העיתונאים הבינלאומי, בשנת 1998, ממש לאחר חזרתו לשלטון של דניס סאסו נ'גאסו, היא החברה על פי הדיווחים, אינטר אפריקאן השקעות נרשמה באיי הבתולה הבריטיים, מקלט מס קריבי. דניס סאסו נ'גואסו מכחיש כי מדובר במסמכים.
ביוגרפיה
נולד בצפון המדינה בשנת 1943. התגייס לצבא בשנת 1960, קצת לפני שהמדינה קיבלה עצמאות. הוא יועד לקבל הכשרה באלג'יריה ובצרפת ולאחר ההכשרה להצטרף לגדוד הצנחנים המובחר של קונגו. בתחילת שנות ה-60 פיתח עמדות סוציאליסטיות ולקח חלק בהפיכה הצבאית שנערכה בשנת 1968. בדצמבר 1969 ייסד את מפלגת העבודה הקונגולזית (PCT). בשנת 1970 הפך לראש סגל האבטחה של מועצת הנשיאות. ב-16 במרץ 1977 הנשיא נגואבי חוסל. מועצה בת 11 חברים שהיו אנשי צבא השתלטה על המדינה בהנהגת יואכים יהומבי-אופנגו. בשנת 1979 התרחשה עוד הפיכה וססו-נגוסו מונה לנשיא ב-27 במרץ, לאחר שהוועד של מפלגת העבודה אישרה את המינוי.
הקדנציה הראשונה כנשיא
בפברואר - יוני התקיים כנס ארצי (אשר היה בעל נוכחות אופוזיציונרית רבה), בה הוחלט על הגבלה עמוקה של הנשיאות ועל הקמת ממשלת מעבר, עד קיום בחירות בשנת 1992. כוחו של ססו-נגוסו היה כה מוגבל, עד כדי כך שהיה צריך אישור של ממשלת המעבר בכל פעם שרצה לצאת מהמדינה.
בבחירות שנערכו ביוני - יולי 1992, מפלגת העבודה קיבלה רק כ-18 מושבים מתוך 125, והייתה לשישית בגודלה. בבחירות לנשיאות שנערכו באוגוסט של אותה השנה, ססו-נגוסו הפסיד בסיבוב הראשון לאחר שהגיע למקום השלישי עם 17% מהקולות. בסיבוב השני פסקל ליסובה ניצח עם 61% מהקולות והתמנה לנשיא. תקופת שלטונו של ליסובה התאפיינה בחוסר יציבות ועימותים רבים.
במאי 1997 החלו עימותים אלימים באוואנדו בין תומכיו של יואכים יהומבי-אופנגו לבין תומכיו של ססו-נגוסו. לאחר שהשלטונות ניסו לעצור שני גברים שהיו מעורבים בעימותים אלו, פרצה מלחמת אזרחים. ססו- נגוסו, הנעזר בכוחות מאנגולה, ניצח לבסוף במלחמה, והושבע לנשיא ב-25 באוקטובר. שנתיים לאחר מכן נחתמו חוזי שלום עם גורמי אופוזיציה ותוכננו בחירות לשנת 2002, למרות שלא כל האופוזיציה חתמה על ההסכמים. בבחירות, שנערכו ב-10 במרץ 2002, ססו-נגוסו ניצח עם כ-90% מהקולות, לאחר שהמועמדים הבולטים ביותר באופוזיציה היו מנועים מהתמודדות. מועמד אחר הסיר את מועמדותו כמספר ימים לפני הבחירות, בטענה שהתוצאות יהיו מבוימות. באותה השנה אורה חוקה המאריכה את קדנציית הנשיאות מחמש שנים לשבע שנים. הוא הושבע מחדש ב-14 באוגוסט. שימש כנשיא האיחוד האפריקאי בשנים 2006–2007. בשנת 2009 נבחר שוב לתפקיד עם 78.61% מהקולות.
ססו-נגוסו הוא קתולי.
יום העצמאות (בוסניה והרצגובינה)
יום העצמאות בבוסניה והרצגובינה מצוין בחלק ממדינה זו מדי שנה ב-1 במרץ, לציון הכרזת עצמאותה מהרפובליקה הפדרלית הסוציאליסטית של יוגוסלביה בשנת 1992.
היסטוריה
ברפובליקה סרפסקה, הישות המדינית השנייה בבוסניה, אין מציינים את יום העצמאות ב-1 במרץ. במקום זאת מצוין שם יום העצמאות ב-9 בינואר. מילורד דודיק, נשיא רפובליקה ספרסקה, אמר כי יום זה "הוא יום חג של העם הבוסני ואנו איננו חולקים על כך, אך זהו איננו יום חג הנחגג ברפובליקה סרפסקה".
היילמריאם דסלן
הַיילֶמַרִיאַם דֶסָלֶן בּוֹשה או היילה מריאם דסלן (באמהרית: ኃይለማሪያም ደሳለኝ; נולד ב-19 ביולי 1965) הוא פוליטיקאי אתיופי. כיהן כראש ממשלת אתיופיה מ-20 באוגוסט 2012 עד 15 בפברואר 2018 בעבר כיהן כסגן ראש ממשלה ושר חוץ בשנים 2012-2010 בממשלה בראשות מלס זנאווי. ב-15 בספטמבר 2012 נבחר ליושב ראש המפלגה השלטת, החזית המהפכנית הדמוקרטית של עמי אתיופיה. החל מ-27 בינואר 2013 ועד 2014 כיהן כיושב ראש האיחוד האפריקאי. הוא ראש הממשלה הראשון בן למיעוט דתי נאו-פרוטסטנטי ולקבוצה האתנית ווליטא. הוא משתייך לכנסייה האפוסטולית פנטקוסטלית. הוא מהנדס בהכשרתו ואיש אקדמיה.
ילדותו, צעירותו ולימודיו
היילמריאם דסלן נולד בשנת 1965 בבולוסו סורה, מחוז של אזור וואליטה בדרומה של אתיופיה. הוא גדל וחי את רוב שנות נעוריו באזור זה. הוא נולד במשפחה של בני ווליטא, דוברי שפה מן הקבוצה האומוטית. שמו הפרטי "היילמריאם" משמעותו היא בשפה געז "כוחה של מרים (הקדושה)", דסלן בושה הוא שם אביו, כש"דסלן" מובנו "אני מאושר" באמהרית.
אחרי שסיים בשנת 1988 תואר ראשון בהנדסה אזרחית באוניברסיטת אדיס אבבה, היילמרים עבד כמדריך במכון לטכנולוגיית המים ארבא מינץ' (כעת - אוניברסיטת ארבא מינץ'). כעבור שנתיים הוא זכה למלגה באוניברסיטת טאמפרה בפינלנד שבה סיים תואר שני בהנדסה תברואתית. בשובו למולדת, עבד בכמה תפקידים אקדמיים ומנהליים, וכיהן למשך 13 שנה כדקאן של המכון לטכנולוגיית המים. בינתיים סיים גם תואר שני למנהיגות ארגונית באוניברסיטת אזוסה פסיפיק בקליפורניה, בארצות הברית.
קריירה פוליטית
היילמריאם דסלן הוא מאותו דור של פוליטיקאים שלא השתתף כלוחם מחתרת במלחמת האזרחים. בשנים 2001-2006 קודם לתפקיד של יושב ראש המחלק לאומות, לאתניות ולעמים של הדרום בשנות ה-1990 המאוחרות ושנות ה-2000 המוקדמות, התגייס היילמריאם בפוליטיקה כחבר במפלגה השלטת - החזית המהפכנית דמוקרטית של עמי אתיופיה EPRDF ונבחר לסגן יוב ראש המיחלק לאומות, האתניות והעמים של הדרום. הוא החליף בתפקיד זה את אבאטה קישו שהודח בגלל האשמות שחיתות, ואולי גם סיבות פוליטיות או אחרות. כבעל תפקידים בכירים במפלגה תרם היילמריאם לעלייה ניכרת במספר חברי המפלגה מ-400,000 ל-5,000,000 בשנת 2010. משנת 2010 מילא את התפקידים של סגן ראש הממשלה ושר החוץ.
ראש ממשלה
ב-20 באוגוסט 2012 בעקבות מותו ממחלה של ראש הממשלה מלס זנאווי שניהל למעשה את המדינה מזה 22 שנה, היילמריאם התמנה לראש ממשלה זמני וב-21 בספטמבר 2012 הפך לראש ממשלה קבוע.
היילמריאם דסלן נשוי לרומן דספיי ולזוג שלושה ילדים. הוא דובר ולייטיניה, אמהרית ואנגלית.
קישורים חיצוניים
Yared Ayicheh Ethiopia: The Hailemariam Desalegn Factor, ECADF, 9/9/2012
טעות במצב דברים
טעות במצב דברים היא טענת הגנה כחלק מטענות הגנה במשפט הפלילי ומשמשת כסייג מאחריות פלילית.
חוק העונשין, התשל"ז-1977
המשפט הפלילי כולל הגנות, שהן, הלכה למעשה, סייגים לאחריות פלילית (פרק ה'1 לחוק העונשין). סימון ב' בחוק מתייחס לסייגים של פליליות המעשה.
סעיף 34יח בחוק העונשין מדבר על טעות במצב דברים:
אירוע א'
ראובן רץ בשוק עם סכין נוטפת דם, שמעון העובד בשוק נבהל מהמראה הלא מוכר, שלף סכין לשם הגנה עצמית ודקר את ראובן, אל מותו. לאחר מכן, התברר כי ראובן היה עובד חדש בקצבייה הסמוכה וכי רץ כחלק מהתלהבות בעבודתו החדשה.
במצב זה האדם שמבצע את המעשה הפלילי לכאורה, נמצא בעיני רוחו במצב של התקפה ועל כן חש צורך לבצע הגנה עצמית ומבצע פעולה בעלת אחריות פלילית כנגד מי שעומד מולו. אין במודעותו של המתגונן בעת התרחשות המעשה, כי הוא זכאי לסייג של אחריות פלילית. "עושה המעשה" מדמה את המצב כאילו הוא נמצא כמי ששרוי במצב של הגנה עצמית.
החוק קובע כי האדם אשר טעה ודימה במוחו כי הוא נמצא באירוע בעל אופי מסוים, יישא באחריות למעשיו אך ורק לפי המצב שאותו דימה, כפי שיודגם באירוע נתון ב'.
אירוע ב'
אדם שאינו קטין מקיים יחסי מין עם נערה בת 14. אותו אדם דימה בראשו כי מדובר בנערה בת 16. האדם יישא באחריות פלילית למעשיו אך ורק אם קיום היחסים עם נערה בת 16 אסור.
פסיקה ישראלית
בפסיקה הישראלית מובאת "פרשת עסלה" אשר עוסקת בטעות במצב הדברים. המקרה נדון לפני חקיקת חוק העונשין.
תיקון 39 לחוק העונשין
תיקון 39 לחוק העונשין נכנס לתוקף בשנת 1995 וחל על פרקים א-ה בחוק החדש (מטרת התיקון הייתה לבסס את ניסיון השחרור מהמשפט האנגלי על מערכת המשפט הישראלית דרך חקיקה דאונטולוגית ולא חקיקה תועלתנית). בפרק ג': עיקרים באחריות פלילית, סעיף 17 לחוק, קודם התיקון, קבע כי טעות בעובדה: "העושה מעשה או מחדל בהנחה כנה וסבירה, אך מוטעית, בדבר מצב דברים - אינו נושא עליהם באחריות גדולה מזו שהיה נושא בה אילו מצב הדברים היה לאמיתו כפי שהניח, והוא כשאין הוראה אחרת מפורשת או משתמעת". כלומר הסעיף הנחה שלא נטיל אחריות פלילית והיה בו ניסוח שאינו קיים בסעיף 34יח וזו הדרישה שהטעות תהיה סבירה. כיום לאחר התיקון הדרישה של הסבירות לא קיימת, שכן היא מיותרת. טעות במצב דברים זו טעות בעובדה.
מיקומו ונחיצותו של סעיף 34יח בחוק העונשין
הגישה הראשונה טוענת כי לכאורה אין בסעיף החוק צורך, הרי הסייג עצמו מיותר. טענה זו עולה מאחר שהאדם שטעה לגבי מצב דברים, טעה בעובדה ולכן בלאו הכי אין מחשבה פלילית ואין מודעות. מנגד, קיימת גישה נוספת הגורסת כי "הגנה עצמית מדומה" זה שם למצב שדרוש בו סייג של הגנה עצמית. אם הפעולה "הפלילית" תהיה מוצדקת, לא ייאושם המבצע באחריות פלילית. בצורה זאת, קובעות שתי הגישות כי אין מקום להחיל את סייג "טעות במצב דברים" ולמעשה הסייג אינו נחוץ על מנת לגבש לעושה הפעולה הגנה מאחריותו הפלילית.
ההבחנה בין טעות במצב דברים לבין טעות במצב משפטי
כלל הנוהג זה מאות שנים, אשר הוזכר לראשונה בכתביו של אריסטו, קובע כי אי ידיעת החוק אינה פוטרת מעונש. הכלל הנוקשה התקבל והתבסס בשיטת המשפט הישראלית בשל התפתחות המשפט הישראלי מהמשפט המקובל האנגלי. במהלך השנים נחקקו מספר הקלות, הלוא הם הסייגים אשר דרכם התבצעו מעין "ריכוכים" בחקיקה הישראלית. יש להבדיל בין סייג "טעות במצב הדברים" לבין "טעות במצב משפטי". כאשר אדם סבור שמותר לו לגנוב בזמן שאסור (לפי סעיף 383 לחוק העונשין) ידיעתו שגויה ולכן מתקיים כאן המקרה של "טעות במצב משפטי" ועל כן טעותו בדין לא תפטור אותו מעונש. אך במקרה בו האדם טעה בעובדה ולאחר שצפה בסרט בקולנוע סבר כי לקח את תיקו, אשר דומה אך אינו שלו, לא נחשיב זאת כגנבה ואותו האדם יהיה פטור מאחריות פלילית דרך סעיף 34יח.
יחסי סמואה–ספרד
יחסי סמואה–ספרד הם היחסים הבילטרליים והדיפלומטיים בין ספרד לסמואה. לסמואה אין שגרירות בספרד. לספרד יש קונסוליית כבוד באפיה.
יחסים דיפלומטיים
ספרד מקיימת יחסים עם סמואה מאז 1980.
יחסי סחר
בשנת 2018 סכום הייצוא של ספרד לסמואה עמד על 252 אלף דולר, כאשר מיץ פירות, תרופות ונייר לסיגריות הם המוצרים העיקריים.
מנגד סכום הייצוא של סמואה לספרד עמד בשנת 2018 על 839 אלף דולר כאשר סומאה מייבאת לספרד רק מכשירי וידאו.
ועדת התקציב של בית הנבחרים של ארצות הברית
ועדת התקציב של בית הנבחרים של ארצות הברית (באנגלית: United States House Committee on the Budget) הידועה גם בקיצור ועדת התקציב, היא ועדה קבועה של בית הנבחרים של ארצות הברית. האחריות שלה כוללת פיקוח חקיקתי על תהליך התקצוב הפדרלי, סקירת כל הצעות החוק וההחלטות על התקציב, ופיקוח על סוכנויות ותוכניות הממומנות מחוץ לתהליך התקציבי. הוועדה פעלה לזמן קצר כוועדה נבחרת בשנים 1919–1921, במהלך הקונגרסים של ארצות הברית ה-66 וה-67, לפני שהועברה לוועדה קבועה בשנת 1974.
תפקיד הוועדה לתקצוב
האחריות העיקרית של ועדת התקציב היא ניסוח והכנה של "החלטת התקציב". החלטה זו קובעת את רמות ההכנסות וההוצאות המצטברות שצפויות להתרחש בשנת כספים נתונה. החלטת תקציב על פי חוק חייבת להתקבל בקונגרס עד 15 באפריל.
באופן כללי, חקיקה מנוקה מבעיות כאלה לפני בחינה באמצעות דיונים בין הפרלמנטר של הבית, הנהגת הבית וועדת תקציב הבית.
הוועדה מקיימת דיונים בנושא חקיקת תקציב פדרלית והחלטות קונגרס הקשורות לתהליך התקציב הפדרלי. הוועדה מקיימת דיונים בבקשת התקציב השנתית של הנשיא לקונגרס. הוועדה בודקת גם בקשות תקציב משלימות שהגיש הנשיא, המכסות סעיפים אשר מסיבה זו או אחרת לא נכללו בבקשת התקציב המקורית, בדרך כלל להוצאות חירום. פעמים האחרונות שבהן נעשה שימוש בתוספי תקציב חירום היה למלחמות בעיראק ובאפגניסטן וכן לאחר ההוריקנים קטרינה וריטה.
כללי הוועדה
הוועדה אמורה להיפגש ביום רביעי השני של כל חודש. כמעט תמיד מפגש זה אינו מתקיים והוועדה נפגשת קק כשעולה נושא בעל חשיבות מספקת – בעיקר בתחילת השנה.
אסור לנהל עסקים אלא אם כן קיים קוורום. לדיונים ישנה חובת נוכחות של לפחות, נעים מחברי הוועדה. לפגישות הנוגעות לחקיקה – ישנה חובת נוכחות של לפחות רוב חברי הוועדה. הוועדה רשאית לקדם תהליכים שהונחו בפניה רק על ידי יושב ראש הוועד או על ידי רוב חבריה. כל אחד מחברי הוועדה רשאי לחקור עדים במהלך הדיונים, לפי סדר הוותק הדיון נקרא לסדר.
בראש הוועדה עומד הרפובליקני ג'ודי ארינגטון מטקסס. הנציג הבכיר של המפלגה הדמוקרטית הוא ברנדן בויל מפנסילבניה.
דוד בן-עוזיאל
דוד בן-עוזיאל (נולד ב-1935, ידוע בכינויו "טרזן") הוא איש מערכת הביטחון וקצין בדרגת אלוף-משנה בדימוס בצה"ל.
ביוגרפיה
בן-עוזיאל נולד בחיפה, למד בבית הספר תחכמוני בעיר ובתיכון בקיבוץ חולדה. במהלך מלחמת העצמאות שימש כרץ-קשר באצ"ל ירושלים. את הכינוי "טרזן" קיבל מחבריו לאחר שהציל נער מטביעה בנחל נעמן.
ב-1968 גויס למוסד. עבר קורס קציני איסוף ושירת בתפקידים מבצעיים בעיקר באפריקה עד פרישתו ב-1996. כאיש המוסד נטל חלק במגעים עם הממשל האתיופי, ב-1969 נשלח לדרום סודאן כראש צוות סיור של המקום ולבחון האם יש מקום לשיתוף פעולה, כחלק מהמהלך הישראלית לבנות בריתות במעגל המרוחק יותר. מסקנותיו הביאו לביסוס הקשר עם הדרום סודנים. במשלחת הבאה היה אמון על ההקמה והכשרת צבא המורדים במהלך מלחמת האזרחים הסודאנית הראשונה ואך נטל חלק בפעילות המבצעית. סך הכל היה חבר בשמונה משלחות לאזור, בחמש מהם היה ראש המשלחת. בנוסף, בן-עוזיאל נטל חלק במבצע אחים להעלאתם החשאית של יהודי אתיופיה.
ספרו "בשליחות המוסד לדרום סודן 1969-1972" שיצא לאור ב-2015 בהוצאת טבע הדברים, זיכה אותו בפרס מולדובן לספרות צבאית חדשה.
בן-עוזיאל בעל תואר ראשון מהחוג לאפריקה והמזרח התיכון באוניברסיטת תל אביב.
חיים אישיים
נשוי לרותי, אב לשני בנים ו-9 נכדים.
מייקל אונדוגה
מייקל אונדוגה (נולד בסביבות 1960) הוא קצין צבאי בדרגת מייג'ור גנרל (מאפריל 2021) בכוח ההגנה העממי של אוגנדה (UPDF). החל מיולי 2019 הוא משמש נספח צבאי של אוגנדה בערב הסעודית.
קריירה צבאית
לאחר זיכויו מכל ההאשמות במאי 2015, הוא היה מובטל כ-10 חודשים. במרץ 2016 הוא מונה לסגן מנכ"ל של תאגיד הלאומי לארגון האחראי על פרויקט קיוגה, תוכנית הנפצים של צבא אוגנדה.
משפט צבאי
בנובמבר 2013 נעצר בריגדיר אונדוגה יחד עם שני פקודים שהיו בפיקודו בסומליה. הוא הואשם במעל 30 אישומים הכוללים "אי מילוי תפקידו". הוא הובא לבית המשפט הכללי צבאי, בראשות תא"ל מוזס דדיבה סנטונגו. במאי 2015 הוא זוכה מכל האשמות על ידי בית המשפט, בראשות מייג'ור גנרל לוי קרוחאנגה ושוחרר ממעצר.
עונת 2022/2023 בצ'מפיונשיפ
עונת 2022/2023 בפוטבול ליג צ'מפיונשיפ, היא העונה ה־30 במסגרת הפוטבול ליג צ'מפיונשיפ האנגלית.
הקבוצות שיסיימו במקומות הראשון והשני, יעפילו אוטומטית לפרמייר ליג, הקבוצות שיסיימו במקום 3–6, יתחרו ביניהן במשחקי הפלייאוף. שלוש הקבוצות שיסיימו במקומות האחרונים, ירדו לפוטבול ליג הראשונה.
הקבוצות שירדו לפוטבול ליג הראשונה
הקבוצות שעלו מהפוטבול ליג הראשונה:
הקבוצות שירדו מהפרמייר ליג:
שערים
נכון ל-10 בספטמבר 2022
אוריאל שלומי
אוריאל שלומי (נולד ב-1955 בתל אביב) הוא זמר מוזיקה מזרחית.
ביוגרפיה
אוריאל שלומי נולד למשפחה מהעדה התימנית, וגדל בשכונת התקווה בתל אביב.
ב-1985 יצא בחברת התקליטים של "האחים ראובני" אלבום הבכורה שלו, "אל המחר"". ציון שרעבי, שלמה כישור וציון שחורי כתבו את מילות השירים, רובם ללחנים יווניים. חיים חדד והגיטריסט משה בן-משה ('בן-מוש') עיבדו, ובין שירי האלבום בלטו "אלוהיי מדוע בעולם" (שחודש בסוף שנות ה-80 על ידי נתי לוי), "לילה מלילות" ו"שיר עצוב".
אלבומו השני, "רקדנית הבטן" (מילים: ויויאן מוגרבי (תוהמי)), יצא בשנת 1986. יגאל חרד עיבד חלק משירי האלבום.
אוריאל היה אחד ממעריציו הגדולים של זוהר ארגוב עמו הקליט אלבום דואטים בשנת 1987.
ב-1987 הוציא את אלבומו השלישי: "אבינו שבשמיים", אז גם הקים את להקת "פעמי המזרח" עימה הופיע.
ב-1989 יצא לאור אלבומו הרביעי "שירי נשמה" שכלל מחרוזות של שירים ים-תיכוניים וישראלים דוגמת: "רותי" ('לי כל גל נושא מזכרת'), "אני אוהב אותך לאה" ,"לו יהי", "הכניסיני תחת כנפך" ו"יצאנו אט" בעיבודים של יעקב למאי. האלבום זכה להצלחה מסחרית כבירה, אך מאידך להתעלמות תקשורתית, שהייתה אחד הגורמים המרכזיים להחלטתו להפחית בפעילותו המוזיקלית.
ב-1994, בעקבות פנייה של היוצר רוני אחיאל, הקליט את השיר "חנית" לבקשת הוריה של חנית קיקוס, בטרם נמצאה גופתה. בעקבות השיר, הוציא שלומי אלבום שלם בשם "אם את שומעת תעני" בעיבודו של בצלאל גלעדי.
מאז חזר להופיע, וביצע דואטים עם מיטב זמרי המוזיקה המזרחית, ביניהם אייל גולן ותמיר גל.
ב-2010 הוציא את הסינגל 'זיכרון רחוק' שכתב והלחין ראובן אלוני.
ב-2012, הוציא את הסינגל "טעם לחיים" שכתב אלירן צור והלחין רביב רם בן מנחם.
במרץ 2018 שחרר אוריאל ביצוע מחודש לשירו המפורסם "פסנתר" בו אירח את הזמר הוותיק נתי לוי, על העיבוד המחודש אחראי יוני טלבי כשאת מילות השיר כתב אסף אטדגי, והלחין גוסטו.
Britney: Piece of Me
Britney: Piece of Me היה לרצף ההופעות הבכורה הקבוע בלאס וגאס של זמרת האמריקנית בריטני ספירס. הופעת הפתיחה התקיימה ב-27 בדצמבר 2013 שנערך ב-The AXIS שבמלון פלאנט הוליווד בלאס וגאס, נבדה. בשנת 2015, ספירס הודיעה כי היא תאריך את חוזה סיבוב ההופעות לשנתיים נוספות. הרצף ההופעות קיבל ביקורות חיוביות ממבקרי המוזיקה, וזכה להצלחה מסחרית טובה. הרצף זכה בפרס רצפי ההופעות הטובים ביותר שנערך בלאס וגאס בשנים 2015 ו-2017. סיבוב ההופעות המוארך הסתיים ב-31 בדצמבר 2017. במהלך שנת 2015 ו-2017, זכה סיבוב ההופעות לתואר "סיבוב ההופעות הטוב ביותר בלאס וגאס". אחרי 146 הופעות, ההופעות הכניסו כ-138 מיליון דולר, כאשר נמכרו כ-900 אלף כרטיסים, בממוצע של 150 דולר לכרטיס אחד.
בעקבות ההצלחה המסחררת של רצף ההופעות, המופע הועבד לסיבוב הופעות בכורה בינלאומי כהופעות זירה, בין השנים 2017–2018, אשר מכונים כ-"Britney: Live in Concert", "Piece of Me Tour", בהתאמה. בשנת 2018, הכריזה ספירס על סבב הופעות קבוע נוסף הנקרא "Britney: Domination". אך לאחר מכן בוטל בשל סיבות אישיות.
רקע וההכרזה
לאחר סיום סבב הופעות "Femme Fatale Tour" אליו יצאה ספירס בשנת 2011, החלו לצוץ שמועות שהיא תצא לסבב הופעות קבוע בלאס וגאס. בתחילה האמינו שספירס תתווסף ללוח ההופעות במרכז לאמנויות הבמה שבלאס וגאס, נבדה (The Colosseum at Caesars Palace). בפברואר 2013, דווח כי האודיטוריום פלאנט הוליווד היה מוביל לארח את ההופעה. כמו כן, האמינו כי השיפוץ החדש של בית המלון SLS Las Vegas, הגישו גם הצעה למקום ההופעה. מגזין Las Vegas Sun אישרה במאי 2013 שההמקום היה בשיפוצים אך ורק עבור המופע של ספירס. המאמר העלה השערות שהרצף ההופעות יוכרז ביוני 2013. מאוחר יותר הדבר אושר כנכון, ובספטמבר של אותה השנה, החלה ספירס לקיים חזרות לקראת היציאה אל המופע. כמו כן, רמזה ספירס במספר ראיונות שונים שנערכו איתה (שייפ לדוגמה) כי היא אכן תצא לסיבוב הופעות קבוע בלאס וגאס בו היא תשיר את מיטב להיטיה. במאמר, ספירס הצהירה ש"ההופעות של [ווגאס] לא יהיו פשוטות - הן יהיו מסיבה ענקית מתחילתה ועד סופה. וכדי להצליח בזה, אני צריך להיות במצב מעולה ולרוץ במלוא המהירות".
רצף ההופעות אושר בתאריך 17 בספטמבר 2013 במהלך תוכנית הטלוויזיה "בוקר טוב אמריקה". במהלך ההודעה היא הצהירה כי עלות ההכנות לקראת המופע היא מ-100,000 דולר. ב-17 בספטמבר 2013, במהלך תוכנית הטלוויזיה בוקר טוב אמריקה, הכריזה ספירס כי היא עתידה לצאת לסיבוב ההופעות הזה שיחול בדצמבר 2013, ויסתיים בדצמבר 2017. כמו כן, היא הצהירה כי עלות ההכנות לקראת המופע היא 100,000$. בסמוך להכרזה, למעלה מ-1,000 מעריצי ספירס נאספו כדי לבצע שגרת קלפים שלפי הדיווחים ניתן היה לראות מהחלל. ספירס הגיעה להתראיין בתוכנית בוקר טוב אמריקה באמצעות מסוק. הסוכן האישי של ספירס, לארי רודולף הצהיר כי אינו ניתן להשוות לתקופות קודמות או נוכחיות בלאס וגאס, והוסיף בדבריו שלמרות המופע הזה, ספירס תמשיך להקליט שירים ולהוציא אלבומים. לפי הדיווחים שהודלפו, ספירס מרוויחה כ-15 מיליון דולר לשנה.
ב-25 בספטמבר 2014, ספירס אישרה בתוכנית בוקר טוב בריטניה, כי היא מאריכה את החוזה שלה לשנתיים נוספות. אף על פי שב-16 באוגוסט 2015, ספירס אמרה בריאיון ל במהלך טקס פרסי בחירת הנוער לשנת 2015, כי היא לא בטוחה אם כדאי לה להמשיך את החוזה, וזאת למרות שהיא אוהבת להופיע שם. באומרה "אני לא ממש בטוחה. [...] לא החלטתי. אני מאוד אוהבת להופיע. זה הרבה מאוד כיף אבל אני די נקרעת עכשיו. אני לא ממש יודעת מה אני רוצה לעשות". במהלך הופעתה ב-9 בספטמבר 2015, ספירס אישרה כי היא תמשיך להופיע עם רצף הופעות זה במשך שנתיים נוספות. ספירס אמרה שההופעות החדשות שיהיו בעתיד יהיו חדישות יותר מהקודמות להן, עם שינויים עיקריים ברשימת השירים והכוריאוגרפית הריקודים של ההופעה.
פיתוח
המופע תואר שיהיה "עדכני" ותהיה "אווירה כמו מועדון" כדי להתאים את האווירה שמרגישים כמו בקזינו. המקום נסגר בסוף אוקטובר 2012 כדי לעבור שיפוץ של 20 מיליון דולר עם תאורה, סאונד ובמה כדי להכיל את המופע. הבמה הוארכה, אך הקטינה את קיבולת המקום ל-4,600. תאריך מופע ההתחלה התחיל ב-27 בדצמבר 2013, מיד אחרי שחרור אלבום האולפן השמיני שלה, Britney Jean. כרטיסים להופעות החלו למכירה ב-20 בספטמבר 2013, במחירים הנעים בין 59–179 דולר לכרטיס במחיר מבצע, כאשר מחיר המקורי הוא 99–250 דולר להופעות שהיו במלון סיזרס פאלאס שבלאס וגאס. בתגובתה של ספירס למופע: "רצינו שהסביבה תהיה כזו כדי שאנשים יוכלו לבוא ולהנות ולקום ולהרגיש כאילו הם איתי בהופעה. אני אוהבת את וגאס. האנרגיה כאן ממש ממש טובה. [...] אני הולכת לקבל את כל העבודות עכשיו, מים, גשם, הכל. בכל פעם שאני עושה הצגה, אני באמת אוהבת להביא אותה. אני אוהבת להעלות מופע שבאמת יבדר וייהנה את המעריצים. [...] אנחנו רוצים את ההרגשה שהמעריצים יהיו איתי בתוכנית. אנחנו הולכים לעשות להם מבנה מגניב עם אווירת מסיבה אז הם באמת שם איתי. אני מאוד מוכנה לזה. אני מוכנה פיזית ונפשית. המופע תהיה שונה לחלוטין ממה שכולם עשויים לצפות. זה הפרויקט הכי טוב שהתמודדתי אי פעם. זה לא יכול להיות מרגש יותר."באז הלפין משמש כמנהל היצירה והבמה של המופע. מעצב התלבושות הוא מרקו מורנט. המופע נמשך במשך 90–100 דקות, עם 24 מיטב שיריה של ספירס. הסט כולל קיר מדיה של 360 מעלות, היוצר אשליה הדומה לפלנטריום. אחד מהסטים משלב כמה לוכדי זבובים ונוס ואחר מאמץ נושא דיסקו. הוא כולל גם 14 רקדנים ולהקה בת ארבעה נגנים המורכבת ממנהל מוזיקלי - מקלדות (מארק דלקור), בס (גרג דלקור), תופים (ארנסט לה רוש), וגיטרה (זאק קומטויס). מקומות ישיבה לתיאטרון מצטמצמים ל-4,600 במיוחד עבור המופע. התיאטרון כולל שני אזורי ריקוד, מקומות ישיבה לשולחן והבמה כוללת מסלול בצורת עוגן הפוך. לארי רודולף אמר שספירס אינה תבצע סינכרון שפתיים אלא שספירס עוברת אימון ווקאלי כדי לחזק את הקול שלה, על מנת שהיא תשיר באמת בהופעתה, והוסיף "ייתכן שיהיו מספר נאמברים שבהם היא מלאה בריקוד עם רצועה מתחתיה, אבל לא יהיה שום סינכרון שפתיים על כל הלוח בשום דבר". ימים עברו מאז תחילת מכירת הכרטיסים, הנתונים דווחו כעגומים, שכן רק שלוש מתוך 16 המופעים שהוצעו למכירה נמכרו כסולד אאוט. רבים הצביעו על סינכרון שפתיים כסיבה לבעיה העיקרית. המנהל של ספירס ציין שחברת התקליטים סיזר'ס אנטרטיינמנט הניחו רק עשרה אחוזים מהכרטיסים לכל הופעה במכירה. הוא גם הצהיר כי מקומות ישיבה ב-VIP לכל 16 המופעים נמכרו תוך שעות ספורות. אתר החדשות האמריקאי הפינגטון פוסט דווחו כי שעד 25 בספטמבר נמכרו 70,242 מתוך 73,600 כרטיסים.
הרכב המופע
המופע מתחיל בכך שמוצג על המסכים קטע וידאו קצר של ספירס כאשר הייתה צעירה רוקדת בבית ילדותה שבלואיזיאנה, אשר חולמת להופיע כשתהיה גדולה. במונטאז' פלאשבק מוצגים קטעים של הופעות העבר של ספירס. כאשר העריכה נגמרת הווילונות נפתחים וספירס ורקדניה פותחים איתה את המופע עם השיר "Work Bitch". להופעה זו ספירס נכנסת לבמה בתוך כלוב דמוי כדור מלמעלה. המופע נמשך עם הופעה של השיר "Womanizer". אחרי זה, ספירס מברכת רשמית את הקהל שלה להופעה. לאחר מכן היא מבקשת מהקהל לספור ספירה אחורית יחד איתה עד 3, אשר מוביל אותה לבצע את השיר "3", ובכך מסיימת את המערכה הראשונה של המופע. המערכה הבאה מתחילה בקליפ של ספירס בתלבושת מלאך, וקוראת שיר לקהל. ספירס לאחר מכן נכנסת לבמה רתומה באוויר ולבוש בכנפי מלאך, ומוביל אותה לבצע את "Everytime". במסגרת הביצוע, פרחים לבנים עלי כותרת הדומים לשלג נופלים על הבמה. לאחר מכן, הרקדנים מצטרפים לספירס, אשר לבושים בבגד גוף שחור, למחרוזת של "" ו-"Oops!... I Did It Again", יחד עם ריקוד ברייקדאנס ואביזר חבל משולב בקטע.
לאחר מכן, מערכה נוספת מתחילה, כולל סרטוני וידאו של ספירס מכל הקריירה שלה. מיד אחר הפתיח ספירס מבצעת את השיר "Me Against the Music", שבו אביזרי הבמה והכוריאוגרפיה מעץ מזכירים את הקליפ המקורי. מיד אחרי זה, מחרוזת נוספת, מיטב שיריה מBlackout מתחיל להתנגן, כאשר הראשון הוא "Gimme More" ו-"Break the Ice". המחרוזת בסוף משתלבת עם השיר "Piece of Me", מיד לאחר ריקוד ברייקדאנס נוסף, היכן שבריטני מנסה לברוח מהרקדנים, אשר משחקים אותם כצלמי פפראצי אחריה. הווידאו המפסיק הבא מציג את השיר "Scream & Shout" יחד עם הזמר האמריקאי ויל.איי.אם. ספירס לאחר מכן שרה את "Boys", ולאחר שיח קצר עם הקהל, בריטני שרה את השיר "Perfume".
"Get Naked (I Got a Plan)" (פתיח) מציג את המערכה החמישית. ספירס רוקדת על מוט את השיר "I'm a Slave 4 U", אשר מוקפת מסביב על ידי הרקדניות שלה שמשחקות במזרקה. בהופעות המוקדמות שלה, ספירס יושבת על כס מלכות ומוקפת על ידי רקדניות, במקום לרקוד על מוט, אשר ניתן לראות בהופעות הבאים שלה. מיד אחרי זה, ספירס מופיע עם השיר "Freakshow", בזמן שהיא והרקדניות שלה מחפשות "קורבן" אשר יכול לשחק איתן מתוך הקהל. משתתפים בולטים בקטע זה היו ניקול ריצ'י, איי ג'יי מקלין, מריו לופז, קתי גריפין, טייסון בקפורד, פרז הילטון, לאנס באס, דולף זיגלר, ואדור דלאנו. בהופעה זו, ספירס הולכת עם המשתתף בזמן שהם לובשים רצועה ומכה אותם בשוט, ויוצרת תרחיש BDSM. אחרי השיר, היא נכנסת לבמה בחולצת טישרט לקהל ומודה להם על השתתפותם בהופעה. ספירס לאחר מכן מופיע עם, "Do Somethin'", כאשר היא והרקדנים שלה רוקדים לצלילי השיר עם כיסאות. הפתיח הבא כולל את הנושא המרכזי במערכה, נושא הקרקס, וביצועים אשר מגובים על ידי הרקדנים שלה. ספירס נכנסת לבמה באמצעות טבעת אש ענקית, כאשר היא מתחילה לבצע את השיר "Circus". ואז היא מופיעה על השיר "I Wanna Go", אשר כוללת הופעה באמצעות כמה סוגים של מראות. רמיקס הילוך-איטי של השיר "Lucky", מתחיל להתבצע, כאשר ספירס יושבת על אביזר בנושא קרקס.
הפתיח הבמה הבא כולל את המערכה של נושא הג'ונגל עם אלמנטים של עצים ופרחים המוקרנים על המסכים הענקיים. עץ גדול מופיע על הבמה ובריטני עומדת עליו. היא מוקפת בגשם מתקרת הבמה. בריטני לאחר מכן מופיע עם השיר "Toxic" בהילוך איטי גם כן, לפני שקפצה מהעץ ועפה לרגע מעל הקהל שלה. בנקודה הזו, הגרסה המקורית של השיר "Toxic" מתחילה. אחרי זה, ספירס מופיע עם "Stronger" ואז "(You Drive Me) Crazy", במשך השיר "Crazy", ספירס אומרת לקהל להודות לנגנים ולרקדנים. ולבסוף, היא מתחילה לבצע את השיר האחרון למופע "Till the World Ends", אשר מכיל אלמנטים משירה הקודם של ספירס אשר שרה בתחילת המופע, "Work Bitch".
בסוף המופע, ספירס מודה לקהל ויוצאת במהרה מהבמה על ידי הכלוב שממנו נכנסה. כאשר המסכים של הבמה נסגרים, רקדניה של ספירס יוצאים גם הם מהבמה, בעוד שמופע זיקוקים מסיים את המופע.
ב-13 בפברואר 2016, ספירס הרכיבה מחדש את המופע. המהדורה המחודשת כוללת כניסה חדשה לשיר "Work Bitch", כמו כן שירים חדשים כמו "I Love Rock 'n' Roll", "Breathe on Me", "Touch of My Hand", ו-"If U Seek Amy". יתרמ מזאת, בוצעו מגוון עדכונים לביצועים של שירים קיימים מהסט ליסט, כולל ברייקדאנס חדש במהלך "Womanizer" ושינויים לגרסה המקורית של השיר "Break the Ice". בריטני גם הכלילה ריקוד חדש במהלך המופע כאשר היא והרקדנים שלה רוקדים לשלוש שירים האהובים עליה של הזמרת-הראפרית מיסי אליוט. באוגוסט 2016, הסט-ליסט שונה בשנית לאחר צאת האלבום התשיעי שלה, Glory.
הערכה ביקורתית
הרצף הופעות קיבל ביקורות חיוביות לרוב והפך להצלחה מסחרית מאז פתיחתו. לפי דבריה של דניאל גנט מאתר החדשות ABC News, הופעת הבכורה של בריטני "גרר ביקורות נלהבות [...] על המחזה המפואר והמשעשע של ספירס". התורמת סופי שילאצי מאתר MTV News כתבה ש"ספירס סיפקה את הסגנון המיוחד שלה של הפקה גדולה מהחיים, ביטים צועקים ותנועות ריקוד מהירות, מסתחררת דרך שבעה החלפות תלבושות ואפילו כמה החלפות פאה". שילאצ'י גם העירה כי מעריצים ותיקים יעריכו את הסיבוב ההופעות מכיוון שהוא "יותר מבט אחורה מאשר קדימה", והוסיפה כי בעוד שספירס אולי לא שרה לגמרי בשידור חי, "הקול המתוק של [הזמרת] ברח דרך הגיבוי, או יכולנו לשמוע אותה שוברת את נשימתה בין מספרים". היא סיימה את ביקורתה ואמרה ש"אם אתה מחפש הופעה ווקאלית עוצמתית בבידור שלך בווגאס, פנה אל הקולוסיאום עבור סלין דיון. אבל מעריצי בריטני לא ימצאו הופעה טובה יותר בשדרה מאשר 'Piece of Me' ". מרקו דלה קאבה מ-USA Today שיבח את ההופעות ואמר כי המשימה של ספירס "להפוך אמפיתיאטרון של 7,000 מושבים למועדון לילה משתולל" הושגה. קאבה חשב שזה בולט בהשוואה למגורים אחרים בלאס וגאס "בגלל ערכי הייצור שלו". ג'ניפר וויטהיר מ - Vegas.com אמרה שהתוכנית הפכה לנושא החיפוש המוביל ביותר באתר.
מיקאל ווד ממגזין לוס אנג'לס טיימס הגיב על שירתה של ספירס, וכותב כי "נראה היה שהזמרת עושה סינכרון שפתיים במשך רוב ההופעה שלה"; אולם, הוא הוסיף כי להפקה "יש הרבה מה להסיח את דעתך מהשאלה הווקאלית". ווד גם חשב כי, בזמן ש" 'Piece of Me מגיע לרוב נקודות השיא בספר השירים של ספירס", שירים כמו "Boys", "3" ו"Do Somethin'" "הוחלפו בגזרות מעולות מאלבומיה האחרונים". בכתבה למגזין בילבורד, קית' קולפילד כתב ש"הרוב המכריע של המופע היה בליפ-סינק, ורק מדי פעם נשמעו שירה חיה לכאורה." המבקר שיבח את השימוש בנגינה חיה של הלהקה האחורית של ספירס הכללה 4 נגנים, בשירים כמו "Me Against the Music". רייצ'ל מרסקה מהעיתון האמריקאי New York Daily News העיר כי ספירס "הדהימה את הקהל" בערב הפתיחה, והוסיפה כי הזמרת "עשתה את כל התחנות כדי לבדר את מעריציה עם שפע של תיאטרון על הבמה. היא אפילו נתנה לקהל טעימה של נוסטלגיה על ידי לבוש כמה מהתלבושות המפורסמות שלה מהכי טוב שלה. הופעות עבר בלתי נשכחות". לאורה הרצפלד ממגזין Entertainment Weekly, גילתה כי "[היא הייתה] אוהבת לראות יותר" מהקונצרט שכן "זה היה הכי מחובר ל[ספירס] כאמן שאפשר להרגיש מהקהל".
העיתונאי רובין ליץ' מהאתר החדשות לאס וגאס סאן אמר שספירס "הוכיחה שהיא עדיין מכהנת בתמלוכה בעולם המוזיקה" עם הרצף ההופעות, והוסיף שהתוכנית היא "הישג מדהים ובלתי ייאמן כי תוך פחות משעתיים, בריטני שינתה את המראה של סצנת הבידור של הפס שלנו. בפעם הראשונה, היא הביאה לבדה את המחזה של מופע ארנת סיור לתיאטרון דמוי מועדון לילה והוציאה את ההימור עם הופעה ללא רבב". ליץ' שיבח את מבנה גופה של הזמרת, וקבעה כי "היא לא נראתה כל כך לוהטת מזה עידנים ובוודאי לא צריכה איפור קוסמטי לגופה, כפי שטוענים המבקרים". קרין גנץ ממגזין המוזיקה הרולינג סטון כתבה ביקורת מעורבת, ואמרה כי "במבט מבעד לעדשה של ציפיות מופחתות [...]), Britney: Piece of Me הוא סיבוב הופעות משעשע לאורך כמעט 15 שנות קריירת ההקלטות של הכוכבת בת ה-32. בהשוואה לכוכבות פופ שונות, כמו של מדונה וביונסה [...], עם זאת, החולשות שנותרו במופע החי של ספירס הן בולטות". גנץ לא התרשמה מיכולות הריקוד של ספירס, ואמרה שהזמרת "נסמכה על תנועות זרועות". המבקרת כתבה, עם זאת, כי "התוכנית כללה הבזקים של גדולות", עם הביצועי ריקוד של "Work Bitch", "...Baby One More Time", "(You Drive Me) Crazy", "Circus", ו"Everytime" שהיו הבולטים במופעים.
ב-2015, התוכנית המחודשת קיבלה ביקורת מתונה על ידי ג'ולי בון ממגזין The Washington Post: "אם אתה אפילו מתעניין במוזיקה מעורפלת במוזיקת פופ, ריקוד ואומנות הביצוע, ראה את הסיבוב 'Piece of Me של בריטני." בון שיבחה את הכוריאוגרפיה ואת רשימת ההשמעה המחודשת, ש"קוברת בחוכמה את השרידים האחרונים של שורשי ה-Mouseketeer של נסיכת הפופ של שנות ה-90". אבל החוויה עדיין מרגישה חלולה ומנותקת, ציינה הביקורת ההיא, בהתחשב במסירות הברורה של המעריצים. בוב שחלינגר הביע ביקורת נוקבת ורעה על שירתה חיה של ספירס "מעובדת יתר על המידה" ומופע "עלוב" ב"המדריך הלא רשמי ללאס וגאס 2017", בטענה כי "נראה ש"ספירס לא התבגרה הרבה כפרפורמרית, ולעולם לא חושפת הצצה לאישיותה".
רצף הופעות זה נחשב לאחד מהרצף ההופעות המכניסות ביותר, כאשר מופע זה הוא הרביעי הרווחי ביותר.
הכרה
ההצלחה של המופע הדגיש שינוי הן בתרבות והן בדמוגרפיה של רצועת לאס וגאס לאחר פתיחתה בדצמבר 2013. ספירס זכתה מאז לזכותה כמי שמילאה תפקיד חיוני בהרחבת חיי הלילה ובמשיכה של קהל צעיר יותר לעיר. כמו כן, דווח כי רצף סיבוב ההופעות הביא 20 מיליון דולר נוספים ברווחים שנתיים לפלאנט הוליווד, מה שמאפשר לה להחיות את הנכס הן במונחים כלכליים והן במונחים של פופולריות. נכון ליולי 2017, המופע גרף יותר מ-100 מיליון דולר, לא כולל תסחור, או מופעים שנותרו.
בשנת 2014, סיזר'ס אנטרטיינמנט כיבד את ספירס עם חג משלה, והכריזה שמעכשיו 5 בנובמבר ייקרא באופן רשמי "יום בריטני". ב-5 בנובמבר 2014, טקס מיוחד נערך לכבוד ספירס ב-The Linq שנמצא לאורך הסטריפ שבווגאס, בו היא קיבלה את ההוקרה של לאס ווגאס עבור "יקיר העיר" מאת נציב מחוז קלארק, סטיב סיסולאק, ונשיא אזור פלאנט הוליווד, דייוויד הונמאייר.
במהלך סיבוב ההופעות פורסם כי ידוענים רבים הגיעו לצפות במופע, ביניהם: ביונסה, ליונל ריצ'י, אבריל לאבין, קלווין האריס, ג'יי זי, מיילי סיירוס, ליידי גאגא, ג'ניפר לופז, קייטי פרי, שאניה טוויין, סיה, סלינה גומז, סרינה ויליאמס, ארנולד שוורצנגר, סטיבן טיילר, קלי קלרקסון, פריס הילטון, פאולה עבדול, קשה, זאק אפרון, ברונו מארס, אנה קנדריק וקירסטן דנסט.
מאז הופעת הבכורה של רצף ההופעות, אמנים מצליחים רבים, כמו ג'ניפר לופז, פיטבול, הבקסטריט בויז, מריה קארי ואפילו הזמרת האמריקאית ליידי גאגא, עקבו אחר עקבותיה של ספירס והסכימו ולקבל רצף הופעות כמוה. כמו בריטני, לופז גם הופיע The AXIS שבפלאנט הוליווד, אבל לפרק זמן קצר יותר. המנהל של רסקל פלאטס, קלרנס ספאלדינג אמר שהרצף של ספירס עזר להוות השראה למיני-רצף הופעות של האקט שלו במקום המשותף של הארד רוק הוטל וקזינו באביב הזה.
הצלחה מסחרית וקידום המופע
המופע, אשר כוללת להיטים רבים משיריה של ספירס, נקרא "הטוב ביותר של ווגאס" בשנים 2015, ו-2017. לאחר השלמת ההרצה המקורית של התוכנית, ספירס חשפה כי התוסף יכלול עדכונים לרשימת הסט, כוריאוגרפיה ותלבושות. המופע המחודש נפתח בתאריך 13 בפברואר 2016. ספירס גם גילתה שיהיו שינויים נוספים בתוכנית במהלך השנה. ב-7 באפריל 2017, לארי רודולף מנהלה של ספירס, הודיע כי רצף ההופעות Britney: Piece of Me בתיאטרון The AXIS שבפלאנט הוליווד הסתיים בתאריך 31 בדצמבר 2017, עם סיום החוזה שלה עם סיזר'ס אנטרטיינמנט.
בפברואר 2017, בילבורד דיווח כי מכירת הכרטיסים מהמופע הגיעה ל-100 מיליון דולר ויותר מ-700,000 כרטיסים נמכרו, מה שהפך אותה לאחד מרצפי סיבוב ההופעות המצליחים ביותר בלאס ווגאס, רק אחרי סלין דיון ואלטון ג'ון. לפי האתר "Pollstar", המופע בן 58 מופעים בשנת 2014, גרף כ-35.1 מיליון דולר עם מכירת כרטיסים של 231,713 יחידות, ומחיר ממוצע של 151.48 דולר לכרטיס. בשנת 2017, הרצף דורג במקום השני ברשימת סיבוב ההופעות של אומנית (אישה) בעל הרווח הגדול ביותר של השנה בצפון אמריקה בלבד עם הכנסות של 38.9 מיליון דולר ו-238,144 נוכחים, וממוצע של 163.20 דולר לכרטיס, כאשר גאגא עקפה את ספירס עם סיבוב ההופעות הבינלאומי שלה, Joanne World Tour.
המופע האחרון של הרצף שהיה בתאריך 31 בדצמבר 2017, שבר את השיא למופע היחיד הרווחי ביותר לתיאטרון רצף ההופעות אי פעם בלאס וגאס. המופע גרף בקירוב 1.2 מיליון דולר עבור 4,600 מעריצים אשר נכחו במאורע ו-255 דולר בממוצע עבור מחיר לכרטיס. בסך הכל, Britney: Piece of Me גרף עד כה 137,695,392 מיליון דולר מתוך 916,184 כרטיסים שנמכרו עם 248 הופעות סך הכל, לפי ''סיזר'ס אנטרטיינמנט. ''
ב-27 בספטמבר, ספירס הופיעה בפסטיבל "Apple Music Festival". בהופעה היא ביצעה מחדש את שיריה. ההופעה היוותה אמצעי קידום נוסף של אלבומיה. ב-21 בדצמבר 2017, הודיעה ספירס ברשתות החברתיות, כי היא תופיע בחגיגות סיום השנה בהופעה מיוחדת בתוכנית הנקראת: "Dick Clark's New Year's Rockin' Eve '18"; בהנחיית ראיין סיקרסט. הופעתה של ספירס התקיימה ושודרה ב-31 בדצמבר. בהופעה שרה ספירס את שירה "Work Bitch", ובהמשך ביצעה את להיטה "Toxic". כמו כן, ההופעה שודרה ב-1 בינואר 2018, ויממה לאחר מכן, נודע כי רייטינג תוכנית הטלוויזיה היה הגבוה ביותר שהצליחה תוכנית טלוויזיה להשיג במסגרת אירוע חגיגות סוף שנה.
שידורים
ב-27 במאי 2015, ספירס ביצעה את הסינגל שלה "Pretty Girls" עם איגי אזליה בטקס פרסי המוזיקה של בילבורד לשנת 2015 מבמת המגורים שלה. באוגוסט 2016, בעקבות יציאת אלבום האולפן התשיעי שלה Glory, ביצעה ספירס שני שירים מהאלבום, "" ללא הראפר ג'י-איזי ו-"", עבור תוכנית הטלוויזיה האמריקאית"Today".
ב-21 בדצמבר 2017, הודיעה ספירס בפלטפורמות המדיה החברתיות שלה שהיא תשדר הופעה מיוחדת מתיאטרון AXIS בערב השנה האזרחית החדשה בתוכנית "Dick Clark's New Year's Rockin' Eve". ההופעה שלה לשיר "Work Bitch" שודרה ב-31 בדצמבר 2017 והביצוע לשיר "Toxic" שודרה ב-1 בינואר 2018 זמן קצר לאחר ספירת השנה החדשה לאחור באזור הזמן המזרחי.
ארובה (פירושונים)
{{פירושונים|
ראו גם
}}